CELEX: 62013CN0345
Language: el
Date: 2013-06-24 00:00:00
Title: Υπόθεση C-345/13: Αίτηση προδικαστικής αποφάσεως, την οποία υπέβαλε το Supreme Court (Ιρλανδία) στις 24 Ιουνίου 2013 — Karen Millen Fashions Ltd κατά Dunnes Stores, Dunnes Stores (Limerick) Ltd

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/26
            
         Αίτηση προδικαστικής αποφάσεως, την οποία υπέβαλε το Supreme Court (Ιρλανδία) στις 24 Ιουνίου 2013 — Karen Millen Fashions Ltd κατά Dunnes Stores, Dunnes Stores (Limerick) Ltd
   (Υπόθεση C-345/13)
   2013/C 260/47
   Γλώσσα διαδικασίας: η αγγλική
   
      Αιτούν δικαστήριο
   
   Supreme Court
   
      Διάδικοι στην υπόθεση της κύριας δίκης
   
   
      Ενάγουσα: Karen Millen Fashions Ltd
   
      Εναγόμενη: Dunnes Stores, Dunnes Stores (Limerick) Ltd
   
      Προδικαστικά ερωτήματα
   
   
               1)
            
            
               Κατά την εκτίμηση ατομικού χαρακτήρα σχεδίου ή υποδείγματος για το οποίο προβάλλεται ότι τυγχάνει προστασίας ως μη καταχωρισμένο κοινοτικό σχέδιο ή υπόδειγμα κατά τον κανονισμό (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (1), πρέπει η συνολική εντύπωση που προκαλεί στον ενημερωμένο καταναλωτή, κατά την έννοια του άρθρου 6 του ως άνω κανονισμού, να εκτιμάται με βάση το κατά πόσον διαφέρει από τη συνολική εντύπωση που προκαλεί στον εν λόγω καταναλωτή
               
                           α)
                        
                        
                           κάθε ατομικό σχέδιο ή υπόδειγμα το οποίο έχει προηγουμένως διατεθεί στο κοινό, ή
                        
                     
                           β)
                        
                        
                           οποιοσδήποτε συνδυασμός γνωστών στοιχείων από πλείονα του ενός προγενέστερα τέτοια σχέδια ή υποδείγματα;
                        
                     
         
               2)
            
            
               Υποχρεούνται τα δικαστήρια κοινοτικών σχεδίων και υποδειγμάτων να θεωρούν έγκυρο μη καταχωρισμένο κοινοτικό σχέδιο ή υπόδειγμα για την εφαρμογή του άρθρου 85, παράγραφος 2, του κανονισμού (ΕΚ) 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα, στην περίπτωση που ο δικαιούχος απλώς προσκομίζει αποδεικτικά στοιχεία για τον ατομικό χαρακτήρα του σχεδίου ή υποδείγματος ή αυτός οφείλει να αποδείξει ότι το σχέδιο ή υπόδειγμα έχει ατομικό χαρακτήρα κατά το άρθρο 6 του ως άνω κανονισμού;
            
         
      (1)  ΕΕ L 3, σ. 1.